Nacionalna procjena rizika od katastrofa Crne Gore

Istraživači sa Biotehničkog fakulteta Univerziteta Crne Gore Velibor Spalević, Mirko Knežević i Darko Dubak učestvovali su na konferenciji Izrada procjene rizika od katastrofa Crne Gore, koja se održava u Ulcinju u periodu od 23. do 25. juna 2021. godine.

Skup je otvorio Miodrag Bešović, v.d. generalnog direktora Direktorata za zaštitu i spašavanje, a prisutnima se obratio i mr Ljuban Tmušić načelnik ove Direkcije.

Velibor Spalević i Mirko Knežević su u izlaganjima predstavili dva scenarija podgrupe Poplave za sliv Lima i Skadarsko jezero, rezultata koje su pripremili u timu sa Denisom Nurković, Božom Ljiljanićem, (Ministarstvo unutrašnjih poslova Direktorata za zaštitu i spašavanje); Mirjanom Popović i Nevzetom Alilović (Hidrometeorološki institut), Zoricom Djuranović, Draganom Djukić (Ministarstvo poljoprivrede i ruralnog razvoja), Milom Radovićem (Uprava za vode).

“Kod rješavanja poplava trebalo bi uključiti identifikaciju zona rizika (čitavi slivovi ili pojedine dionice korita). Važno je unaprijediti monitoring (nivo vode u rječnom koritu i količinu padavina), te prognozu i sistem upozorenja” istakao je Spalević. Tokom izlaganja dr Mirko Knežević je dao predloge kratkoročnih mjera zaštite; te predočio mjere dugoročne zaštite; a Darko Dubak važnost analize načina korišćenja zemljišta za upravljanje ovim rizikom, te naveo primjere iz inostranstva vezano za edukaciju javnosti i informisanje lokalnog stanovništva i donosioca odluka.

Predstavljajući studiju slučaja zaštite Beranske kotline od poplava, Velibor Spalević je predstavio mjere koje se preporučuju, a mogu se brzo implemetirati: Zabrana gradnje u plavnoj zoni i u neposrednoj blizini rječnog korita; redovno održavanje rječnih korita na kritičnim dionicama i čišćenje po potrebi; zabrana sječe šuma na padinama velikih nagiba u gornjim djelovima svih deset proučavanih slivova Beranske kotline. “Mjere koje se preporučuju, a mogu se implemetirati kroz duži vremenski periodi traže ozbiljnije planiranje, pa je potrebno pristupiti izradi akumulacija i retenzija za prihvat poplavnih voda na pritokama uzvodno od kritičnih dionica; izmještanje stambenih i infrastrukturnih objekata iz ugroženih zona i pretvaranje ovih građevinskih zona u zelene površine i druge namjene; protiveroziono uređenje slivova; regulacioni radovi u koritima bujičnih tokova.”, saopštio je Spalević.

Na kraju, Deanisa Nurković je zaključila da “Najbolje rezultate u borbi sa prirodnim nepogodama, kao i samo upravljanje u slivovima, zbog kompleksnosti problematike, postiže se sa učešćem multidisciplinarnih timova, radi smanjenja šteta koje mogu biti nanesene stanovništvu, privrednim, infrastrukturnim i drugim objektima, koje nastaju zbog neuređenog vodnog režima.”